פביאן אנדרה

פביאן ג'וזף אנדרה (באנגלית: Fabian Joseph André;‏ 8 בינואר 1910 - 30 במרץ 1960) היה מלחין, מעבד, פסנתרן, מנצח אמריקאי, איש רדיו בתחום המוזיקה הקלה והג'אז. נודע כמלחין, יחד עם וילבר שוואנדט של הלהיט Dream a Little Dream of Me ‏ (1931) שמילותיו נכתבו על ידי גאס כאהן. השיר מצא חיים חדשים בשנות ה-1960 בביצועה של להקת האמהות והאבות. התפרסם בהמשך בעיקר בעיבוד מוזיקה וריקודים לטינו-אמריקאים והתיישב החל משנת 1946 במקסיקו סיטי. פביאן ג'וסף אנדרה נולד ב-1910 cלה קרוס, ויסקונסין, במשפחתם של ג'ון ג'וליוס אנדרה (1937-1886), מנצח תזמורת תיאטראות ומורה למוזיקה, ושל רגינה אנדרה (1924-1887). הוא גדל בגרין ביי, ויסקונסין. אחרי שלמד בבתי ספר ציבוריים בגרין ביי, נרשם אנדרה לימודי מוזיקה במכללת סנט ג'וזף. שם למד בין השאר הרמוניה ותזמור אצל ג'וזף שילינגר וקרל אֶפֶּרט. לאחר מכן למד באוניברסיטת מרקט במילווקי. אנדרה התחיל את הקריירה שלו כמוזיקאי עצמאי במילווקי. היה בהמשך חצוצרן ומעבד מוזיקלי בתזמורות ריקודים באוקלהומה סיטי, אחר כך הלחין ועיבד את יצירותיו המקוריות לתזמורות נוספות. בשנים 1936-1935 פעל בהפקות הרוויו של פאנשון ומארקו בקליפורניה. בשנים 1939-1936 עבד עם תזמורתו של הוראס היידט ובשנת 1939 היה מעבד הבית של תזמורת NBC בשיקגו. אנדרה התמחה בעיקר בתזמור קטעי מוזיקה לטינו-אמריקאית. בשנים 1939–1941 ניצח על תזמורת משלו לריקודים לטינו-אמריקאיים בשיקגו, אותה נאלץ לסגור בגלל גיוסו לצבא ארצות הברית במלחמת העולם השנייה. בשנים 1940–1941 עיבד מיצירותיו של קסווייה קוגאט. אחרי המלחמה בשנת 1946 השתקע במקסיקו סיטי. ב-16 בפברואר 1931 כנראה בעת סיור הופעות, בתחנת ביניים בפו-פו, מישיגן (לפי מקורות אחרים במילווקי) הלחינו אנדרה ושותפו באותה תקופה, וילבר שוואנדט, את השיר Dream a Little Dream of Me ולאחר מכן חברם, הפזמונאי גאס כאהן, חיבר מילים למנגינתם. ביצוע הבכורה של השיר אירע בהופעה של תזמורת ויין קינג, כשהסולן היה ארני ברצ'יל. בשנות ה-1940–1950 הקליטו את השיר זמרים מפורסמים, ביניהם בינג קרוסבי, נט קינג קול, לואי ארמסטרונג ואלה פיצג'רלד, דוריס דיי. בשנת 1968 גרסה חדשה עם טעות במוזיקה הגשר, הוקלטה על ידי להקת האמהות והאבות והפכה ללהיט מחודש. השיר נחשב לאחד הלהיטים הגדולים של המאה ה-20. אנדרה היה נשוי משנת 1931 לרקדנית מרגרט ליליאן פגסי ביב (1996-1912). הוא התמכר לטיפה המרה ומת בגיל 50 ממחלה במלון קרלטון במקסיקו סיטי. לפי אחת השמועות נפל בפיר של מעלית. A Windy Day on the Outer Drive Pedigree on Pomander Walk The Maid with the Slight Swiss Accent The Man Who Came to Rumba (אינסטרומנטלי) Dream a Little Dream of Me 1931, יחד עם וילבר שוואנדט, - מילים:גאס כאהן From Me to You 1933 When They Played the Polka1938 Lullaby for Latins (tone poem) Antonio Maria, my own מאת ארנסטו לקואונה - 1941 My Shawl מאת קסווייה קוגאט - 1934 The peanut vendor מאת מויסס סימונס-1941 שני אלבומים של קטעי רומבה: Bembelem, Rumor Tropical, Magdalena, Pokeron La Perrita, El Marijuano, Latin Magic, El Conejo Flojo ..Marvin E. Paymer,Don E. Post Sentimental Journey: Intimate Portraits of America's Great Popular Songs 1920-1945, Two Bytes Publishing, Darien CT, 1999, ch.Songs of 1931 Michael Lasser America's Songs II: Songs from the 1890s to the Post-War Years, Routledge 2014 פביאן אנדרה, במסד הנתונים הקולנועיים IMDb (באנגלית) פביאן אנדרה, באתר MusicBrainz (באנגלית) פביאן אנדרה, באתר Discogs (באנגלית) פביאן אנדרה, באתר SecondHandSongs ביוגרפיה בלקסיקון הביוגרפי של ASCAP A Biographical Dictionary, The second edition of the reference directory from The American Society of Composers, Authors and Publishers 1952. הערך בלסיקון למוזיקה בריטי בבלוג של מרק סטיין על הלהיט dream a little dream of me Mark Steyn And Then There Was One...31 במאי 2014 בביצוע תזמורת ויין קינג, קול:ארני ברצ'יל dream a little dream of me 1931 באתר יו טיוב. פאנשון סיימון ומרקו וולף